Μιλώντας στη γερμανική εφημερίδα Die Zeit, ο Τούρκος υπουργός Εξωτερικών Μεβλούτ Τσαβούσογλου, δήλωσε ότι δεν γνωρίζει πότε θα γυρίσουν στην Ελλάδα οι αξιωματικοί, τονίζοντας ότι συνελήφθησαν γιατί πέρασαν τα σύνορα και εξαρτάται πλέον από τη Δικαιοσύνη που θέλει να διαλευκάνει αν αυτό έγινε από λάθος ή από πρόθεση.



Ωστόσο οι ίδιοι αρνούνται τις κατηγορίες, υποστηρίζοντας πως δε βρέθηκαν εκ πρόθεσης στο σημείο, αλλά έχασαν τον προσανατολισμό τους λόγω των καιρικών συνθηκών.

Σχετικά με το αν η υπενθυμίζεται ότι στις αρχές του Μαρτίου, δυο Έλληνες στρατιωτικοί συνελήφθησαν από Τούρκους, καθώς βρέθηκαν σε απαγορευμένη περιοχή στον Έβρο. Οι δυο τους προφυλακίστηκαν στην Τουρκία με την κατηγορία της κατασκοπίας.

«Η υπόθεση θα έχει διάρκεια και βάθος»



Ως τμήμα στρατηγικής έντασης στο Αιγαίο μεταφράζει τις δηλώσεις του Μ. Τσαβούσογλου ο τομεάρχης Εξωτερικών της ΝΔ Γιώργος Κουμουτσάκος, τονίζοντας πως η κράτηση των Ελλήνων στρατιωτικών δεν πρόκειται για μεμονωμένο περιστατικό.



«Οι δηλώσεις του Μεβλούτ Τσαβούσογλου έρχονται να επιβεβαιώσουν την πεποίθηση ότι η υπόθεση των δύο στρατιωτικών θα έχει διάρκεια και βάθος» υπογράμμισε μιλώντας στον ΣΚΑΪ.



Ο τομεάρχης της ΝΔ εξαπέλυσε επίθεση προς την κυβέρνηση κατηγορώντας την για χαοτική και αναποτελεσματική διαχείριση της κρίσης, προσθέτοντας πως αν οι χειριστές της δεν έχουν την ιδία άποψη τότε δεν υπάρχει επίλυση.



«Πέντε ήμερες δεν είχαμε θεσμική θέση» ανέφερε ενώ τόνισε ότι η υπόθεση των Ελλήνων στρατιωτικών δεν αντιμετωπίστηκε όπως παρόμοια μεθοριακά συμβάντα, όπου τα διαχειρίζονται επί τόπου οι αρμόδιες αρχές και έκλειναν χωρίς πρόβλημα.

Το ζήτημα έχει προκαλέσει έντονες αντιδράσεις τόσο από την τουρκική πλευρά αλλά και από την αντιπολίτευση, ενώ ο Αλέξης Τσίπρας ζήτησε από τον ΟΗΕ να παρέμβει ώστε να μεσολαβήσει για τη διευθέτηση του θέματος.